બોલિવૂડ અભિનેત્રી યામી ગૌતમે કન્નડ, તામિલ, તેલુગુ, મલયાલમ અને પંજાબી ફિલ્મો કરી છે, પરંતુ હાલમાં તે માત્ર હિંદી પર જ ધ્યાન અાપવા ઇચ્છે છે. યામી ગૌતમ હિમાચલ પ્રદેશથી અાવે છે. તેને જોઈને ઘણી બધી ત્યાંની છોકરીઅો અા દિશામાં કરિયર બનાવવા ઇચ્છે છે. યામી કહે છે કે અા જગ્યાઅે કરિયર બનાવવી સારી બાબત તો છે જ, પરંતુ પહેલાં તમને ખ્યાલ હોવો જોઈઅે કે તમે અા ક્ષેત્રમાં શા માટે અાવી રહ્યાં છો. અહીં ખૂબ જ મહેનત-સંઘર્ષ હોય છે, પરંતુ સૌથી પહેલાં પોતાની જાત પર વિશ્વાસ કરતાં શીખવું પડે છે. કન્ફ્યૂઝ થયે ચાલતું નથી. હું કાયદાનો અભ્યાસ કરી રહી હતી, પરંતુ અભિનયને કરિયર બનાવવાનું વિચાર્યું ત્યાર પછી બીજું કાંઈ વિચાર્યું નથી. ઘણા બધા ટેસ્ટ પણ હોય છે. ઘણી વાર તમને લાગે છે કે બધું ઠીક થઈ રહ્યું નથી, પરંતુ તમારે તૂટવાની જરૂર નથી, જે થશે તે સારું જ થશે.